Yiwen wass ɛeddan-d lḥeğǧaǧ .Deg leɛwayed n zik, win yeṭṭfen taɛlamt i d-wwin ad iruḥ ad iḥuǧ deg useggas-ni, imi ɣur-sen iɛuhed Nnbi.Ma yella win yerẓan lemɛahda ur iruḥ ara , ddnub i yir-is . Ḥmed yedda d lḥeǧğaǧ ɣer Ccam i wakken ad d-iḥuǧ,Tagara deg ubrid-nsen ɛeddan-d lɛesker, wwin kra din yellan yid-sen ,yewweḍ-d useggas n tuɣalin n lḥeǧğaǧ ,Ḥmed ur d- yeddi ara yid-sen.Yezzi-d useggas ajdid ,kifkif ulac Ḥmed. Baba-s iceggeɛ-as lḥeǧğaǧ ad nadin fella-s.Mi d-uɣalen wwin-as-id lexbar i bab-as d akken Ḥmed yedda deg lɛesker igguǧa, yemmut dina. Ḥmed Aɛrab ur yumin s wayen yeḍran i mmi-s, mazal-it yessaram ad d-yuɣal.